CELEX: 62017TN0441
Language: mt
Date: 2017-07-04 00:00:00
Title: Kawża T-441/17: Rikors ippreżentat fl-4 ta’ Lulju 2017 – Arca Capital Bohemia vs Il-Kummissjoni

16.10.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 347/26
            
         Rikors ippreżentat fl-4 ta’ Lulju 2017 – Arca Capital Bohemia vs Il-Kummissjoni
   (Kawża T-441/17)
   (2017/C 347/35)
   Lingwa tal-kawża: l-Ingliż
   
      Partijiet
   
   
      Rikorrenti: Arca Capital Bohemia a.s. (Praga, ir-Repubblika Ċeka) (rappreżentant: M. Nedelka, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-Deċiżjoni tal-Kummissjoni COMP/F3/NB/tt*D-2017/025322, tat-13 ta’ Marzu 2017, li tirrifjuta parzjalment aċċess għal dokument skont ir-Regolament (KE) Nru 1049/2001 fir-rigward tal-Każ COMP/SA. 25076 (2011/NN) – Privatizzazzjoni ta’ Akkomodazzjoni għall-Kiri – Karbon Invest;
            
         
               —
            
            
               tannulla d-Deċiżjoni tal-Kummissjoni C(2017) 3129 final, tal-4 ta’ Mejju 2017, li tikkonferma d-Deċiżjoni tal-Kummissjoni COMP/F3/NB/tt*D-2017/025322, tat-13 ta’ Marzu 2017;
            
         
               —
            
            
               tikkundanna lill-Kummissjoni għall-ispejjeż tagħha u għal dawk tar-rikorrenti.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               1.
            
            
               L-ewwel motiv: applikazzjoni żbaljata tal-eċċezzjonijiet stabbiliti fl-ewwel u fit-tielet inċiżi tal-Artikolu 4(2) tar-Regolament (KE) Nru 1049/2001.
               
                           —
                        
                        
                           F’dan ir-rigward ir-rikorrenti tallega li l-konvenuta applikat b’mod żbaljat il-ġurisprudenza rilevanti li, fil-fehma tagħha, ma tapplikax għall-każijiet li fihom il-fajl amministrattiv ikun ingħalaq. Barra minn hekk, f’każijiet ta’ għajnuna mill-Istat, hemm interess pubbliku qawwi li tinkiseb kemm jista’ jkun informazzjoni sabiex jiġi eżerċitat kontroll fuq l-entitajiet tal-Istat u, fir-rigward ta’ argumenti bbażati fuq interessi kummerċjali, għandhom japplikaw ukoll kunsiderazzjonijiet differenti minn dawk applikabbli f’każijiet dwar konċentrazzjoni jew kartell.
                        
                     
         
               2.
            
            
               It-tieni motiv: interess pubbliku akbar fl-iżvelar.
               
                           —
                        
                        
                           F’dan ir-rigward ir-rikorrenti targumenta li l-privatizzazzjoni inkwistjoni kellha impatt negattiv kbir u tirreferi għal suspett kondiviż b’mod ġenerali li l-proċess kien jinvolvi nuqqasijiet min-naħa tal-entitajiet tal-Istat.